**ՀԻՄՆԱՎՈՐՈՒՄ**

**«ՉԱՐԵՆՑԱՎԱՆ ՀԱՄԱՅՆՔԻ 2023 ԹՎԱԿԱՆԻ ԲՅՈՒՋԵԻ ԵՐՐՈՐԴ ԵՌԱՄՍՅԱԿԻ ԵԿԱՄՈՒՏՆԵՐԻ ԵՎ ԾԱԽՍԵՐԻ ԿԱՏԱՐՈՂԱԿԱՆԻ ՄԱՍԻՆ» ՉԱՐԵՆՑԱՎԱՆ ՀԱՄԱՅՆՔԻ ԱՎԱԳԱՆՈՒ ՈՐՈՇՄԱՆ**  **ՆԱԽԱԳԾԻ ԸՆԴՈՒՆՄԱՆ**

Չարենցավան համայնքի 2023 թվականի բյուջեի երրորդ եռամսյակի եկամուտների և ծախսերի կատարողականի վերաբերյալ համայնքի ղեկավարի հաղորդումների որոշման նախագիծը մշակվել է «Տեղական ինքնակառավարման մասին» օրենքի 38-րդ հոդվածի 1-ին մասին 1-ին կետի և «Հայաստանի Հանրապետության բյուջետային համակարգի մասին» օրենքի 35-րդ հոդվածի 1-ին մասի պահանջը կատարելու համար։

Չարենցավան համայնքի 2023 թվականի վարչական բյուջեի եկամտային մասով նախատեսված փաստացի եկամուտը կազմել է 1017324,5 հազար դրամ, որը տարեկան պլանի նկատմամբ (1491447,6 հազար դրամ) կատարվել է 68,2 %-ով (տե՛ս հատված 1):

***Ըստ հարկատեսակների կատարողականը ունի հետևյալ տեսքը.***

Գույքային հարկեր անշարժ գույքից փաստացի եկամուտը կազմել է 47370,4 հազար դրամ, որը կազմում է վարչական բյուջեի եկամուտների պլանի 35%-ը, իսկ տարեկան պլանի նկատմամբ կատարվել է 3,2%-ով:

Գույքային հարկեր այլ գույքից (փոխադրամիջոցների) գծով փաստացի եկամուտը կազմել է 166926,5 հազար դրամ, որը կազմում է վարչական բյուջեի եկամուտների 90,8%-ը, իսկ տարեկան պլանի նկատմամբ կատարվել է 11,2%-ով:
 Տեղական տուրքերի գծով փաստացի եկամուտը կազմել է 13433,3 հազար դրամ, որը կազմում է վարչական բյուջեի եկամուտների 90,6%-ը, տարեկան պլանի նկատմամբ կատարվելով 0,9%-ով:
 Պետական տուրքերի գծով փաստացի եկամուտը կազմել է 6384,8 հազար դրամ, որը կազմում է վարչական բյուջեի եկամուտների 79,8%-ը, տարեկան պլանի նկատմամբ կատարվելով 0,4%-ով:

 Պետական բյուջեից ընթացիկ ներքին պաշտոնական դրամաշնորհներ ստացված կառավարման այլ մակարդակներից նախատեսված 751452,4 հազար դրամի դիմաց ֆինանսական համահարթեցման սկզբունքով տրամադրվող դոտացիայի մասով հատկացվել է 555770,9 հազար դրամ, իսկ նպատակային հատկացումներ /այլ սուբվենցիաներ/-ի մասով հատկացվել է 7627,7 հազար դրամ՝ որն ուղղվել է արտադպրոցական կրթության ժողովրդական գործիքների և այլընտրանքային ծառայողների սուբվենցիոն ծրագրերի համար:

Գույքի վարձակալությունից եկամուտների գծով փաստացի եկամուտը կազմել է 26245,8 հազար դրամ, որը կազմում է վարչական բյուջեի եկամուտների 91%-ը, իսկ տարեկան պլանի նկատմամբ կատարվել է 1,8%-ով:
 Ապրանքների մատակարարումից և ծառայությունների մատուցումից եկամուտները կազմել է 1399,3հազար դրամ, որը կազմում է վարչական բյուջեի եկամուտների 70%-ը, իսկ տարեկան պլանի նկատմամբ կատարվել է 0,09%-ով:

 Վարչական գանձումներից փաստացի եկամուտը կազմել է 139284,8 հազար դրամ, որը կազմում է վարչական բյուջեի եկամուտների 50,6 %-ը, տարեկան պլանի նկատմամբ կատարվել է 9,3%-ով:
 Տույժերից և տուգանքներից փաստացի եկամուտը կազմել է 45,0 հազար դրամ, տարեկան պլանի նկատմամբ կատարվելով 4,5%-ով, որը կազմում է վարչական բյուջեի եկամուտների 0,003%-ը։

Այլ եկամուտների գծով փաստացի եկամուտը կազմել է 52836,1 հազար դրամ, որը կազմում է վարչական բյուջեի եկամուտների 57,7%-ը:

***Ծախսերի գծով կատարողականը ունի հետևյալ տեսքը .***

Հաշվետու ժամանակաշրջանում փաստացի ծախսը կազմել է 1038804,0 հազար դրամ, տարեկան պլանի նկատմամբ /1515404,8/ այն կատարվել է 68,5% -ով (տես հատված 2):

Ընդհանուր բնույթի հանրային ծառայությունների հատվածին հատկացվել է 311352,7 հազար դրամ, որը կազմում է փաստացի կատարված ծախսերի 30%-ը:

Տնտեսական հարաբերությունների հատվածին հատկացվել է 64010,4 հազար դրամ, որը կազմում է փաստացի կատարված ծախսերի 6,2%-ը :
 Ոչ ֆինանսական ակտիվների իրացումից մուտքերը հաշվետու ժամանակաշրջանում կազմում են 123914,9 հազար դրամ, տարեկան պլանի նկատմամբ /155794,3/ այն կատարվել է 79,5%-ով:

 Շրջակա միջավայրի պաշտպանության համար հատկացվել է 114588,1 հազար դրամ, որը կազմում է փաստացի կատարված ծախսերի 11%-ը:
 Բնակարանային շինարարության և կոմունալ ծառայության համար հատկացվել է 850,0 հազար դրամ, որը կազմում է փաստացի կատարված ծախսերի 0,08%-ը:

 Հանգիստ, մշակույթ և կրոն ոլորտի պահպանման համար հատկացվել է 23250,9 հազար դրամ, կազմելով փաստացի կատարված ծախսերի 2,2 %-ը:

 Նախադպրոցական հիմնարկների պահպանման համար հատկացվել է 279769,7 հազար դրամ, որը կազմում է փաստացի կատարված ծախսերի 27%-ը, իսկ արտադպրոցական հիմնարկների պահպանման համար հատկացվել է 216410,6 հազար դրամ, որը կազմում է փաստացի կատարված ծախսերի 21%-ը, բարձրագույն մասնագիտական կրթությանը հատկացվել է 7240,0 հազար դրամ, կրթություն /այլ դասերին չպատկանող/ հատվածով հատկացվել է 3541,7 հազար դրամ, որը կազմում է փաստացի կատարված ծախսերի 0,3%-ը։
 Սոցիալական պաշտպանություն ոլորտի համար հաշվետու ժամանակաշրջանում հատկացվել է 17790,0 հազար դրամ:

 Հիմնական բաժիններին չդասվող պահուստային ֆոնդի պլանային թիվը կազմում է 23129,1 հազար դրամ։
***Ընթացիկ ծախսերից*** աշխատանքի վարձատրության հոդվածին հատկացվել է 19,7%-ը, ծառայությունների և ապրանքների ձեռք բերմանը՝ 16%-ը։ Սուբսիդիաների տեսքով ոչ ֆինանսական պետական (hամայնքային) կազմակերպություններին է հատկացվել համայնքի վարչական բյուջեի փաստացի կատարված ծախսերի 56,6%-ը կամ 588358,8 հազար դրամ։

 Հաշվետու ժամանակաշրջանում համայնքային բյուջեից 103879,7 հազար դրամը ուղղվել է ոչ ֆինանսական ակտիվների գծով ծախսերի ֆինանսավորմանը (տե՛ս հատված 3):
 Չարենցավան համայնքի բյուջեի պակասուրդը (դեֆիցիտը) կազմել է 95293,8 հազար դրամ (տե՛ս հատված 4): Պակասուրդի (դեֆիցիտի) ֆինանսավորմանն է ուղղվել տարեսկզբի ազատ մնացորդը՝ 95293,8 հազար դրամ (տե՛ս հատված 4, 5), իսկ հաշվետու ժամանակաշրջանի վերջում բյուջեի հավելուրդը կազմել է 268,4 հազար դրամ:

**ՀԱՄԱՅՆՔԻ ՂԵԿԱՎԱՐ՝ Հ. ՇԱՀԳԱԼԴՅԱՆ**